section_heading: Rimska villa rustica u Červar Portu
paragraph_text: Zidovi jugozapadnog dijela građevine pravilno su usmjereni prema stranama svijeta, no građevinu je teško protumačiti u cjelini zbog nedostatka dijelova. Peć koja je pronađena u jugozapadnom dijelu bila je smještena unutar četverokutne prostorije tako da je tunel ložišta usmjeren prema pravcu sjever-jug. Peć je sagrađena unutar višeslojnih gradivnih elemenata gospodarske zgrade pa je vrlo moguće da je peć bila stalnije strukture, a ne da se razgrađivana nakon svakog ciklusa pečenja. Unutar peći pronađeni su ostaci keramike iz druge polovice 1. stoljeća pa je tako bilo i mogu će datirati nastanak peći. U trećoj i četvrtoj fazi gradnje kompleksa villae rusticae srušen je dio gdje je bila peć i na tom prostoru nastale su prostorije koje su imale sustav za grijanje što ukazuje na postojanje termalnog sistema.